CELEX: 62021TN0586
Language: sl
Date: 2021-09-12 00:00:00
Title: Zadeva T-586/21: Tožba, vložena 12. septembra 2021 – Swords/Komisija

6.12.2021   
            
            
               SL
            
            
               Uradni list Evropske unije
            
            
               C 490/48
            
         
      Tožba, vložena 12. septembra 2021 – Swords/Komisija
      (Zadeva T-586/21)
      (2021/C 490/58)
      Jezik postopka: angleščina
      
         Stranki
      
      
         Tožeča stranka: Patrick Swords (Dublin, Irska) (zastopnik: G. Byrne, Barrister-at-Law)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe zaradi molka organa z dne 13. julija 2021, s katero je Komisija zavrnila dostop do dokumentov, za katerega je zaprosila tožeča stranka; (1)
                  
               
            
                  —
               
               
                  toženi stranki naloži plačilo stroškov.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: Komisija je z zavrnitvijo dostopa do zaprošenih dokumentov kršila tretjo alineo člena 4(2) Uredbe št. 1049/2001. (2)
                  
                  
                              —
                           
                           
                              Tožeča stranka trdi, da ne glede na to, da v zvezi z Irsko poteka preiskava, zgolj s tem ni mogoče utemeljiti uporabe izjeme, na katero se je Komisija sklicevala pri zavrnitvi razkritja v tej zadevi. Dejstvo, da so bile temeljne pravice upoštevnih članov javnosti strogo omejene tako brez primere in strogo, naj bi moralo imeti zadostno težo zoper odločitev o zavrnitvi razkritja v okviru te zadeve. Tožeča stranka v zvezi s tem trdi, da Komisija glede na stisko, ki so jo morali prenašati upoštevni člani javnosti zaradi skrajnih ukrepov, ki jih je uvedla Irska in ki v državljanske svoboščine in temeljne pravice posegajo povsem brez primere v zgodovini Unije, navedene omejitve ni razlagala in uporabila ozko. Tožeča stranka trdi, da je iz takšnih preudarkov razvidno, da načeli preglednosti in demokracije v tem primeru skupaj z ovirami za dostop do pravnega varstva, ki so obstajale za take člane javnosti, pomenita posebej pereče elemente, ki bi morali prevladati nad razlogi, iz katerih je Komisija zavrnila razkritje zaprošenih informacij.
                           
                        
            
                  2.
               
               
                  Drugi tožbeni razlog: če bi se uporabila izjema, ki jo uveljavlja Komisija, je ta storila napako, ker ni ugotovila, da je bila prošnja tožeče stranke podana v izjemnih okoliščinah, in ker je ugotovila, da ni prevladujočega javnega interesa za razkritje zaprošenih informacij. Tožeča stranka zato trdi, da odločitev Komisije pomeni kršitev zadnjega stavka tretje alinee člena 4(2) Uredbe št. 1049/2001.
                  
                              —
                           
                           
                              Skrajni ukrepi, ki jih je uvedla Irska v zvezi s potovanjem znotraj Unije, so v državljanske svoboščine in temeljne pravice posegli povsem brez primere v zgodovini Unije. S tem je bilo znatno poseženo v številne temeljne svoboščine, vključno s pravico posameznikov do svobode gibanja, pravico do dela in pravico do dostopa do pravnega varstva. Zaradi brezprimernosti uvedenih omejitev skupaj z znatnimi posegi v temeljne pravice tožeča stranka trdi, da je bila ta prošnja jasno podana v izjemnih okoliščinah, ki jih Komisija s tem, da je prišča do odločitve o zavrnitvi razkritja, ni upoštevala. Tožeča stranka poleg tega trdi, da to, da je je Komisija v okviru te zadeve dala prednost zaupnosti, pomeni neizpolnitev obveznosti zagotovitve pravice upoštevnih članov javnosti do učinkovitega pravnega sredstva in poštenega sojenja v razumnem času.
                           
                        
                              —
                           
                           
                              Z zavrnitvijo razširitve zadevnih dokumentov so upoštevni državljani postavljeni v znatno slabši položaj in s tako zavrnitvijo je znatno zmanjšana njihova zmožnost učinkovitega izpodbijanja zatrjevanih razlogov za začasno ukinitev temeljnih pravic v zvezi s potovanjem znotraj Unije. Tožeča stranka poleg tega trdi, da je Komisija z nerazkritjem zaprošenih dokumentov neopravičljivo ovirala možnost upoštevnih državljanov Unije, da uveljavljajo odgovornost svoje vlade za stroge posege v njihove pravice, ki so zagotovljene s pravom Unije, in da bi moral ta dejavnik kot tak utemeljevati spoštovanje načela preglednosti, kot je določeno s Pogodbama in Uredbo št. 1049/2001.
                           
                        
                              —
                           
                           
                              Tožeča stranka nazadnje trdi, da ni sporno, da je pravico do dostopa do informacij nujno orodje za obrambo temeljnih pravic in državljanskih svoboščin v Uniji, za zagotovitev dostopa do pravnega varstva na splošno in v okoljskih zadevah, kot je v obravnavanem primeru, ter za uveljavljanje odgovornosti vlad. V tem primeru bodo zadevni dokumenti bodisi razkrili dejansko(-e) korist(-i) za javno zdravje (kot je predvideno z zadevnimi priporočili Sveta), ki utemeljuje(-jo) ukrepe, uvedene za boj proti COVID-19, bodisi tega ne bodo storili. Glede na to, da so izpodbijani ukrepi brezprimerni, skrajni in omejujoči za upoštevne državljane Unije, ki želijo uveljavljati svojo pravico do svobode gibanja in/ali dela znotraj Unije, je dostop do zaprošenih dokumentov v nujnem javnem interesu, ki bo zadevni javnosti omogočil, da ukrepa tako, da brani in zaščiti svoje temeljne pravice in uveljavlja odgovornost irske vlade za skrajne ukrepe, ki jih je uvedla.
                           
                        
            
         (1)  Uredniška opomba: dokumenti, do katerih želi tožeča stranka dostop, so dokumenti, ki jih je Evropska komisija prejela od Irske v zvezi z domnevnimi koristmi za javno zdravje, ki so posledica omejitev potovanja znotraj Unije, ki veljajo od začetka pandemije COVID-19.
      
         (2)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).